
Prasības pakalpojuma izpildei
1. Pretendentam jānodrošina restorāna un ēdināšanas pakalpojumi (siltā ēdināšana) pasūtītāja rīkotajos pasākumos pēc pasūtītāja norādījumiem un protokolāro normu prasībām, kas ietver:
1.1. restorāna pakalpojumus - viesmīlības pakalpojumus, servējuma nodrošinājumu, tajā skaitā galdus, traukus, galda piederumus, transportu pakalpojuma sniegšanai pasūtītāja norādītajā vietā;
1.2. ēdināšanas pakalpojumus - ēdiena pagatavošanu, izmantojot pretendenta rīcībā esošo tehnisko aprīkojumu un pretendenta iegādātas izejvielas.
2. Pretendents nodrošina 1 (vienu) darbinieku, kurš visa līguma darbības laikā ir tieši atbildīgs par pasūtītāja veikto pasūtījumu apkalpošanu un ir kontaktpersona pasūtītāja veikto pasūtījumu pieņemšanā, apstrādē un izpildē.
3. Pasākumu norises vieta – saskaņā ar pasūtītāja norādījumiem, piemēram, Rīgas pils, Valsts prezidenta vasaras rezidence Jūrmalā vai citviet Latvijā. 
4. Pasākuma norises laiku un vietu pasūtītājs paziņo ne vēlāk kā 7 (septiņas) dienas pirms pasākuma.
5. Ēdienkartes piedāvājums dažādam personu skaitam (precīzs personu skaits pretendentam tiks paziņots vismaz 5 (piecas) dienas pirms pasākuma līdz 50 (piecdesmit) personām, vismaz 10 (desmit) dienas pirms pasākuma virs 50 personām).
6. Pasākumu dalībnieku skaits var būt atšķirīgs, no dažām personām līdz 300 (trīs simts) personām.
7. Pretendentam jānodrošina ēdienkartes piedāvājums, iekļaujot:
7.1. aperitīvu:
· Latvijā ražotu dzirkstošo vīnu (15 cl);
· Latvijā ražotu bezalkoholisku dzirkstošo vīnu (15 cl);
· Latvijā ražotu bezalkoholisku dzērienu (sula vai ūdens) (150 cl);
7.1. dzērienu pēc uzrunas:
· Latvijā ražotu dzirkstošo vīnu (15 cl);
· Latvijā ražotu bezalkoholisku dzirkstošo vīnu (15 cl)
· Latvijā ražotu dzirkstošu bezalkoholisko dzērienu (15 cl);
7.2. uzkodu - pamatēdieniem pieskaņotu Latvijas izcelsmes vai nacionālās virtuves uzkodu (120 g- 140 g);
7.3. sorbetu;
7.4. pamatēdienu - Latvijas izcelsmes vai nacionālās virtuves (180 g gaļas, zivs vai veģetāro pamatēdienu/120 g piedevas/30 g mērci);
7.5. vīnu - pamatēdienam pieskaņotu augstas kvalitātes sarkanvīnu vai baltvīnu, arī bezalkoholisko (2 glāzes);
7.6. desertu - pamatēdienam pieskaņotu, izmantojot elementus no nacionālās virtuves (120 g);
7.7. dzērienus:
· Melno balzamu, konjaku, Latvijā ražotu deserta vīnu;
· kafiju, tēju.
8. Ēdienu piedāvājumā pēc iespējas jāizmanto Latvijā iegūti, audzēti un ražoti produkti atbilstoši sezonai.
9. Vismaz 20% no pārtikas produktiem, ko paredzēts izmantot ēdiena pagatavošanā, jābūt atbilstošiem nacionālās pārtikas kvalitātes shēmas vai tās produktu kvalitātes rādītāju prasībām.
10. Pretendentam jānodrošina ēdināšanas pakalpojumi pavadošajai delegācijai līdz 20 (divdesmit) personām.
11. Pretendentam jānodrošina galda servēšana ar ēdināšanas pakalpojuma veidam atbilstošiem porcelāna un stikla traukiem, galda piederumiem, salvetēm un galdautiem (ja nepieciešams). Traukiem jābūt labā stāvoklī, tīriem, bez robiem un plaisām, galdautiem, auduma salvetēm labi izgludinātām, bez traipiem.
12. Traukus galda servēšanai nodrošina pretendents.
13. Pretendentam pēc katra pasākuma jānodrošina izlietoto trauku, galda piederumu un ēdienu pārpalikumu novākšana, savas darba vides sakopšana un novākšana.
14. Viesmīļiem ir jābūt ar atbilstošu darba pieredzi un kvalifikāciju, jāpārzina valsts valoda, kā arī angļu valoda tādā līmenī, lai varētu nodrošināt ārvalstu viesu apkalpošanu.
15. Viesmīļiem jābūt tērptiem atbilstoši lietišķajai etiķetei, tas ir vienāda stila un krāsas apģērbs (baltas krāsas krekls/blūze un tumšas krāsas bikses/svārki), tumšas krāsas kurpes.
16. Nepieciešamības gadījumā pēc pasūtītāja pieprasījuma pretendentam ir jāspēj nodrošināt papildu viesmīļus viesu apkalpošanai. 



_______________________ apņemamies nodrošināt un izpildīt tehniskajā specifikācijā minētās prasības.

